Epreskert Óvoda és Mini Bölcsőde

4124 Esztár, Árpád u.33.

OM: 201964

Email: epreskertovoda01@gmail.com

Tel: 54/414-339

**TÁJÉKOZTATÓ**

**ÓVODAI BEIRATKOZÁSRÓL!**

**A 2024/2025. nevelési évre történő óvodai**

**beíratkozás időpontja:**

**2024.04.22 - 23. (hétfő-kedd)**

**délelőtt 9 - 12 óra között**

**Pótbeiratkozás: 2024.05.06. (hétfő)**

**Helye: Epreskert Óvoda**

**4124 Esztár, Árpád u. 33.**

A nemzeti köznevelésről szóló **2011. évi CXC.törvény 8.§**

**(1) bekezdés alapján: az óvoda a gyermek hároméves korától a tankötelezettség kezdetéig nevelő intézmény, amely a gyermeket fokozatosan, de különösen az utolsó évben az iskolai nevelés-oktatásra készíti fel. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen…….lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.**

**(2) bekezdés: A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.**

Tehát azokat a gyerekeket kell beíratni, akik **2024.08.31-ig betöltik 3. életévüket** – mert óvodakötelesekké válnak. Azokat a gyerekeket is be lehet íratni, akik 2024. szeptember 1. és 2025.04.20. között töltik a 3.életévüket, az ő felvételükre a nevelési év folyamán folyamatosan kerül sor, de legkésőbb 2024.12.31-ig!

Az óvoda a beíratás napján berögzíti a Köznevelés Információs Rendszerébe a beiratkozás tényét, melynek eredményeképpen a gyermek óvodai jogviszonya létrejön.

**Az óvodai beíratkozáshoz szükséges iratok**

* a gyermek lakcímkártyája
* a gyermek születési anyakönyvi kivonata
* a gyermek TAJ kártyája
* a szülő személyi igazolványa, lakcímkártyája
* a gyermek esetleges betegségeit igazoló dokumentumok,
* amennyiben gyermekük szakértői véleménnyel rendelkezik: a sajátos nevelési igényről szóló szakvélemény; vagy beilleszkedési – tanulási- magatartási zavar megállapításáról szóló szakvéleményt.

**A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. §-a értelmében az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el /a szabálysértésekről, a szabálysértési eljárásról és a szabálysértési nyilvántartási rendszerről szóló 2012.évi II.törvény 247§ /.**

**Integráltan nevelhető sajátos nevelési igényű gyermekeket fogad** az óvoda az Alapító Okiratának megfelelően. Az óvoda azon sajátos nevelési igényű, különleges bánásmódot igénylő gyermekek nevelését és oktatását is biztosítja, akiknek integrált nevelése az óvoda Alapító Okiratában rögzítettek alapján az intézményben megoldható.

**Ha az esztári Epreskert Óvoda** **nem a kötelező felvételt biztosító óvoda** (más településen lakik), de a szülő ide szeretné gyermekét járatni, akkor azt kérem **jelezze az óvoda vezetőjének 2024.05.06-ig** a következő elérhetőségek egyikén:

E-mail: epreskertovoda01@gmail.com vagy Tel: 06-54-414-339

Az óvoda a körzetébe nem tartozó gyermekek felvételére vonatkozóan **2024.05.23-ig dönt** és erről írásban értesíti a gyermeket nevelő szülőt és a lakóhely szerint illetékes Jegyzőt.

**Felmentés óvodába járási kötelezettség alól**

A szülő írásbeli kérelme alapján, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti - különös méltánylást érdemlő esetben annak az évnek az augusztus 31.napjáig, amelyben a gyermek az ötödik életévét betölti - a megyei kormányhivatal általános illetésességgel eljáró járási hivatala felmentheti a gyermeket az óvodai foglalkozáson való részvétel alól, ha a gyermek családi körülményei, sajátos helyzete indokolja.

**A kérelem benyújtásának határideje: 2024. április 15.!**

**Óvodakötelezettség külföldön történő teljesítése**

Amennyiben a napi négy órában óvodai nevelésre kötelezett gyermek az óvodakötelezettségét **külföldön teljesíti**, a szülők kötelesek arról az óvodai beiratkozás idejének - jogszabályban előírt - utolsó határnapját (2024.május 20.) követő 15 napon belül (azaz 2024.június 04-ig) értesíteni az **Oktatási Hivatalt**, valamint előzetesen az óvoda főigazgatóját. (EMMI rendelet 20§ (2)bek.)

A kérelmek benyújtásával kapcsolatos tudnivalókat a következő linken lehet elérni:

***https://www.oktatas.hu/kozneveles/kulfoldre\_tavozas\_bejelentese***

**Jogorvoslati lehetőség:**

A jogorvoslati lehetőségre a 2011.évi CXC. törvény 37-38§-ai az irányadók.

Az óvoda vezetője az óvodai felvételi, átvételi kérelemnek helyt adó döntését írásban, a kérelem elutasítására vonatkozó döntését határozati formában – a szülő hozzájárulása esetén elektronikus úton - közli a szülővel.

Az óvodai felvétel tárgyában meghozott döntés közlésének határnapja legkésőbb, a beiratkozásra kiírt utolsó határnapot követő 30.nap, azaz 2024.05.23. (20/2012. (VIII.31.) EMMI rendelet 20§ h) pont alapján)

Az óvodavezető felvételt elutasító határozatával szemben jogorvoslattal lehet élni, amelyet Esztár község jegyzőjének címezve, de a döntést hozó óvoda elektronikus címére kell megküldeni a határozat kézhezvételétől számított 15 napon belül.

A 2011.évi CXC. törvény 37§ (3) alapján a fenntartó jár el, és hoz másodfokú döntést az óvodai felvétellel kapcsolatban érdeksérelemre hivatkozással benyújtott kérelem tekintetében.

A hírdetmény a nemzeti köznevelésről szóló 2011.évi CXC. törvény valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján került összeállításra.

**Kelt.:Esztár, 2024. Március 06. Kalmárné Hodosán Irén**

 **Főigazgató**